Mit dem ganz bsundere Versli sind Gedanke verbunde,  was alli Eusi Samichläus mit ihrem Tue au selber mached, nämlich:  Geld, wo sie überchömed, seig's vo Elterere, Vereine und mäng anderem,  wird Mänsche ghulfe, dene s'nöd so guet gaht.    Nach em Gedicht gsehnd er Foto's vo Chinde wo vo dem Ort chömed, wo 1985 Katastrofe im Chernkraftwerk Tschernobyl  gscheh isch und sehr viel Mensche schwer chrank worde sind.  Jedes Jahr  dörfed Chinde vo dert bi Eus Ferie verbringe, und zwar läbed sie i dere Ziit innerhalb vo Familiene in und um Kloten.   O Samichlaus Du guete Maa  ich weiss nöd, öb der's säge chan,  es truckt mi nämlich tüüf im Härz,  so öppis wie'n en liise Schmerz.  Chumm buck Dich zuemer, bis so guet,  dänn säg der, was mich plage tuet.    S'isch leider wieder Chrieg und Not,  i mängem Huus fehlt's täglich Brot,  und viili Chind i  mängem Land  händ weder Mueter, Bett no G'wand,  de Tod isch der einzig Gascht -  weisch Samichlaus, drum briegg i fascht.    Bim Bätte han ich geschter dänkt:  Mir alli werdet riich beschänkt,  mir händ's im Schwiizerländli ordli recht  und's gaht Eus allgemein gar nöd schlecht,  händ Bett und Brot und Grittibänze  und Eusi Auge dörfed glänze.    O Samichlaus, min liebe Gascht,  ich gseh, Du brieggisch sälber fascht -  Ich han Dich doch  nur welle bitte:  Leg eis vo mine Gschänk uf d'Siite  und bring's doch eim vo dene Chind,  wo ohne Brot und Heimet sind.